Имамана уггар мерза кхача Шу1анта бинарг, шена хьалха цо биллинарг хетара. Тоьлла мотт цо биллинарг бара. Уггар йовха, сирла чоь Шу1ант чохь еха ц1а дара. Шемалан буьрса юьхь, хьажар хьалха хиллачул мелла а к1еда, безаме динера цо. Комаьрша а, дика а вара иза нахаца. Дукхазза бог1ура Шемална т1е Мазлакхера векалш Шу1антан гергарчаьргара дехарш дохьуш, шайн йо1 д1ахецахьара хьайна безза мах а алий, бохуш. Шемала Шу1анте дуьйцура церан дехарех, амма къоначу зудчо цунна жоп лора